בניין הממשל העירוני של טוקיו

בניין הממשל העירוני של טוקיו (東京都庁舎, מכונה גם: 都庁 - Tochō כתקציר) הוא קומפלקס בניינים, המכיל את מטה ממשלת מטרופולין טוקיו, האחראית על ערים, עיירות וכפרים המהווים את כלל מטרופולין טוקיו. קומפלקס הבניינים שוכן בשינג'וקו וכולל שלושה מבנים אשר תוכננו על ידי האדריכל קנזו טנגה. הגבוה מבין השלושה הוא בניין הממשלה המטרופוליטנית מספר 1 של טוקיו, מגדל בגובה 243 מטרים, בעל 48 קומות שמתפצל לשני חלקים בקומה ה-33. לבניין יש גם שלושה מפלסים מתחת לפני הקרקע. תכנון הבניין נועד להידמות למעגל משולב, ובנוסף לעורר מראה של קתדרלה גותית. הבניין היה לבניין הגבוה ביותר ביפן בין השנים 1990 ל-1993. בטוקיו עצמה הוא היה הגבוה יותר למן הקמתו ב-1990 ועד שנת 2007. שני הבניינים האחרים במתחם הם בניין האספה המטרופוליטנית של טוקיו בן שמונה הקומות (כולל קומה תת-קרקעית אחת) ובניין ממשלת המטרופולין של טוקיו מספר 2, בן 37 קומות, כולל שלוש מתחת לאדמה. שני סיפוני התצפית הפנורמיים, אחד בכל מגדל בקומה 45 (בגובה של 202 מטרים), פתוחים לציבור בלא תשלום, ומכילים חנויות מתנות ובתי קפה. סיפוני התצפית פתוחים בין השעות 9:30 – 23:00, תוך ששני הסיפונים מתחלפים בימים בהם הם פתוחים. היסטוריה הבניין תוכנן על ידי קנזו טנגה והושלם בדצמבר 1990, עלות הקמתו עמדה על 157 מיליארד ין (כמיליארד דולר אמריקני), שהגיעו מכסף ציבורי. הוא החליף את בית העירייה הישן "יורקוצ'ו", שנבנה בשנת 1957 ועוצב גם הוא על ידי טנגה, וכיום הוא מאכלס את המרכז טוקיו אינטרנשיונל פורום. קישורים חיצוניים אתר האינטרנט הרשמי של בניין הממשל העירוני של טוקיו (ביפנית) אתר האינטרנט הרשמי של בניין הממשל העירוני של טוקיו (באנגלית) בניין הממשל העירוני של טוקיו, ברשת החברתית פייסבוק בניין הממשל העירוני של טוקיו, ברשת החברתית X (טוויטר) בניין הממשל העירוני של טוקיו, ברשת החברתית אינסטגרם מפה המציגה את הבניינים וסביבתה מבני ממשלת מטרופולין בטוקיו מדריך לסיור בניין המטרופוליטן של טוקיו (ביפנית) תכונת CityMayors.com מודל תלת־ממדי של הבניין לשימוש ב-Google Earth מתחם ממשלת מטרופולין בטוקיו מידע על נגישות לכיסא גלגלים הערות שוליים